**Upisi u srednju školu 2021./2022.g.**

Dragi osmaši i poštovani roditelji,

Kao i svake godine dolaze vam upisi u srednje škole. Kao i uvijek pomoći ćemo vam oko procedure upisa, ali evo i podsjetnika na sve što vas čeka.

**Evo važnih datuma za vas:**

*Ljetni upisni rok*

|  |  |
| --- | --- |
| **Opis postupaka** | **Datum** |
| • Dostava osobnih dokumenata i svjedodžbi za kandidate izvan redovitog sustava obrazovanja RH Središnjem prijavnom uredu | 24. 5. – 1. 7. 2021. |
| • Završetak registracije za kandidate izvan redovitog sustava obrazovanja RH | 26. 6. 2021. |
| • Početak prijava redovitih učenika u sustav | 24. 5. 2021. |
| • **Početak prijava obrazovnih programa** | **25. 6. 2021.** |
| • Završetak prijave obrazovnih programa koji zahtijevaju dodatne provjere | 28. 6. 2021. |
| • Provođenje dodatnih ispita i provjera te unos rezultata | 29. 6. – 1. 7. 2021. |
| • Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 1. 7. 2021. |
| • Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 5. 7. 2021. |
| • Brisanje s lista kandidata koji nisu zadovoljili preduvjete | 6. 7. 2021. |
| **• Završetak prijava obrazovnih programa**  • Početak ispisa prijavnica | **7. 7. 2021.** |
| • Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)  • Brisanje s lista kandidata koji nisu zadovoljili preduvjete ili dostavili prijavnice | 9. 7. 2021. |
| **• Objava konačnih ljestvica poretka** | **10. 7. 2021.** |
| • Dostava dokumenata koji su uvjet za upis u određeni program obrazovanja (potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) srednje škole  • Dostava potpisanog obrasca o upisu u I. razred srednje škole (upisnice) u srednju školu u koju se učenik upisao (škole same određuju točne datume za zaprimanje upisnica i dodatne dokumentacije unutar ovdje predviđenog razdoblja i objavljuju ih u natječaju te na svojoj mrežnoj stranici i oglasnoj ploči škole) | 12. – 14. 7. 2021. |
| • Objava okvirnog broja slobodnih mjesta za jesenski upisni rok | 15. 7. 2021. |
| • Službena objava slobodnih mjesta za jesenski upisni rok | 10. 8. 2021. |

*Jesenski upisni rok*

|  |  |
| --- | --- |
| **Opis postupaka** | **Datum** |
| • Početak prijava u sustav i prijava obrazovnih programa | 21. 8. 2021. |
| • Završetak registracije za kandidate izvan redovitog sustava obrazovanja RH | 23. 8. 2021. |
| • Dostava osobnih dokumenata, svjedodžbi i ostale dokumentacije za kandidate izvan redovitog sustava obrazovanja RH Središnjem prijavnom uredu | 25. 8. 2021. |
| • Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 23. 8. 2021. |
| • Završetak prijave obrazovnih programa koji zahtijevaju dodatne provjere | 24. 8. 2021. |
| • Provođenje dodatnih ispita i provjera te unos rezultata | 25. 8. 2021. |
| • Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  • Završetak unosa rezultata s popravnih ispita  • Brisanje s lista kandidata koji nisu zadovoljili preduvjete | 25. 8. 2021. |
| • Završetak prijava obrazovnih programa  • Početak ispisa prijavnica | 26. 8. 2021. |
| • Krajnji rok za zaprimanje potpisanih prijavnica (učenici dostavljaju razrednicima, a ostali kandidati šalju Središnjem prijavnom uredu)  • Brisanje s lista kandidata koji nisu zadovoljili preduvjete ili dostavili prijavnice | 27. 8. 2021. |
| **• Objava konačnih ljestvica poretka** | **28. 8. 2021.** |
| • Dostava dokumenata koji su uvjet za upis u određeni program obrazovanja (potvrda liječnika školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) srednje škole  • Dostava potpisanog obrasca o upisu u I. razred srednje škole (upisnice) u srednju školu u koju se učenik upisao | 30. 8. – 31. 8. 2021. |
| • Objava slobodnih upisnih mjesta nakon jesenskoga upisnog roka | 1. 9. 2021. |

**UPUTE ZA PRIJAVU U SUSTAV**

**Postupak prijave u sustav:**

Od škole svi učenici dobili su AAI s korisničkim imenom i lozinkom.

Na stranici [www.upisi.hr](http://www.upisi.hr) prijavljuješ se u sustav. Kod prve prijave unosiš pristupne podatke i ostavljaš polje PIN prazno.

U sljedećem koraku unosiš svoj broj mobitela kako bi SMS-om dobili PIN.

U kratkom roku stiže PIN s kojim se prijavljuješ u sustav.

Pri svakoj sljedećoj prijavi unosiš korisničko ime, lozinku i PIN.

Po uspješnoj prijavi, u sustavu je moguće pregledati osobne podatke i ocjene. U slučaju bilo kakvih nepravilnosti kontaktirajte razrednika.